Document ID: /roh_data/filtered/fineweb-2-filterrobots_roh.jsonl.gz/52256

La cassa da dischoccupaziun a Cuira aveva pajà per ils mais favrer e mars 2014, schaner fin mars 2015 e schaner fin mars 2016 a la firma indemnisaziuns da radund in milliun francs. Quai resulta d'ina decisiun dal Tribunal administrativ federal.
Ina controlla da la SECO aveva dentant mussà che la firma n'avess gì da bun nagins daners durant quels onns. Per l'ina na saja il temp da lavur betg vegnì registrà cuntinuant durant ils mais pertutgants. Er ils rapports da maschinas e vehichels hajan mussà ch'i saja vegnì lavurà durant quest temp. Plinavant haja l'interpresa pajà supplements per gentar.
La sentenzia dal Tribunal administrativ federal n'ha anc nagina vigur legala. La decisiun po anc ir avant il Tribunal federal.
RR novitads 15:00